text: [{"text_idx": "#000003", "text": "Magaalaa Finfinnee keessa sochiin motorsaayikilii kan ugguramu tahuu ibsame"}, {"text_idx": "#000004", "text": "Bulchiinsi magaalaa Finfinnee Waxabajjii 30,2011 eegalee imbaasiiwwanii fi dhaabbiilee hayyama tajaajila poostaa qabaniin ala sochii motorsaayikiliin godhamu hunda kan ugguru tahuu beeksise."}, {"text_idx": "#000005", "text": "Itti aanaan kantiibaa magaalaa Finfinnee Injiinar Taakkalaa Uumaa ibsa har\u2019a kenneen akka jedhetti, yakki magaalaa Finfinnee keessatti babal\u2019ataa dhufe hedduun motorsaayikilitti fayyaadamuun kan raawwatame tahuu qoraannaa qaamoleen nageenyaa godhaniin mirkanaayee jira. Haaluma kanaan yakka kana hir\u2019isuuf jecha bulchiinsi magaalattii murtii kana kan dabarse tahuu ibse."}, {"text_idx": "#000006", "text": "Yeroo dhihoo asitti yakki saamichaa fi hannaa magaalaa Finfinnee keessatti kan babal\u2019ataa dhufe yoo tahu, namoonni yakka kana raawwatan yeroo tokko tokko konkolaataawwanii fi motorsaayikilaan kan socho\u2019an tahuu odeeyfannoon ni addeessa."}, {"text_idx": "#000010", "text": "Gamtaan Munshidoota Sikkoo fi Mandoo Hundeeffame"}]